รายงาน : รมว.พลังาน ลงพื้นที่จ.นครราชสีมา
จากการลงพื้นที่ของรัฐมนตรีว่าการกระทรวงพลังาน ในการประชุมคณะรัฐมนตรีนอกสถานที่ ระหว่างวันที่ 21 -22 สิงหาคม 2560  ที่ผ่านมา  พลเอก อนันตพร กาญจนรัตน์ รัฐมนตรีว่าการกระทรวงพลังงาน ได้เยี่ยมชมศูนย์กำจัดขยะแบบครบวงจรและการใช้ระบบสูบน้ำด้วยพลังงานแสงอาทิตย์  ที่จังหวัดนครราชสีมา

โดยรัฐมนตรีว่าการกระทรวงพลังงาน  ได้เยี่ยมชมกระบวนการผลิตเอทานอล บริษัท เคไอ เอทานอล จำกัด และความสำเร็จจากโครงการระบบสูบน้ำแสงอาทิตย์ เพื่อแก้ไขปัญหาภัยแล้งของชุมชน บ้านหนองพฤกษ์   อำเภอจักราช  จังหวัดนครราชสีมา  ซึ่งถือเป็นต้นแบบ โครงการประชารัฐด้านพลังงาน

ทั้งนี้ รัฐมนตรีว่าการกระทรวงพลังงาน ยังได้เยี่ยมชมความคืบหน้าผลการดำเนินงาน ศูนย์สาธิตการผลิตพลังงานจากของเสียและขยะชุมชน  ต้นแบบโรงไฟฟ้าพลาสมาแก๊สซิฟิเคชั่นจากเชื้อเพลิงขยะ และการวิจัยพัฒนาระบบกักเก็บไฟฟ้าของมหาวิทยาลัยเทคโนโลยีสุรนารีอีกด้วย